HSKPD „Seljačka sloga“
Križni put 18
Nuštar, hskpdss@gmail.com 
Propozicije manifestacije „40 PLUS“ 

                      Revija narodnih nošnji za osobe druge i treće životne dobi
1. Manifestacija „40 PLUS“ Revija je šokačkih narodnih nošnji namijenjena osobama starijima od 40 godina života. Njome se želi potaknuti čuvanje i scensko prikazivanje nošnji primjerenih za tu životnu dob.
2. Prijaviti se mogu šokačke narodne nošnje kako iz Republike Hrvatske tako i šokačke narodne nošnje Hrvata Šokaca iz dijaspore.
3. Prijaviti se može: jedna ženska ili muška narodna nošnja, ili dvije nošnje za par, (bračni, partnerski, radni, svečarski, običajni…, isti spol ili različit).
4. Nošnje mogu biti originalne ili rekonstruirane ili u kombinaciji originalno / rekonstruirano u skladu s pravilima struke i životne dobi.
5. Nošnje mogu biti privatno vlasništvo ili vlasništvo udruga, ustanova ili različitih tvrtki. Za sudjelovanje treba priložiti suglasnost vlasnika narodne nošnje. 

6. Pravo predstavljanja na Reviji imat će nošnje za koje organizator prethodno procijeni da zadovoljavaju potrebne stručne i estetske kriterije. 
7. Revija je natjecateljskoga karaktera. 
8. Do sljedećeg natjecanja na Manifestaciji, isti sudionik treba napraviti stanku od dvije godine, ali Organizacijski odbor može i drugačije odlučiti.
9. Stručni prosudbeni sud dodjeljuje prvu, drugu i treću nagradu u kategoriji snaša, baća (baja) i parova  odjevenih u šokačku narodnu nošnju sukladno godinama života nositelja nošnje, a isti ne mogu biti mlađi od 40 godina života.
10. Nagrade se dodjeljuju osobama koje su najbolje odjenule i na dijalektu svoga zavičaja najbolje predstavile narodnu nošnju koju nose.
11. Stručni prosudbeni sud može dodijeliti posebnu pohvalu nositelju nošnje za opći dojam i način scenskog predstavljanja nošnje. Pohvala nema rang nagrade.
12. Prijavom na Reviju, sudionici daju suglasnost na propozicije, uvažavaju stručnost Prosudbenog ocjenjivačkog suda i bez prigovora prihvaćaju njegovu odluku o odabiru nagrađenih nošnji. 

